मातृत्व शक्ति काे सम्मान देने से अपनी संस्कृति पर होता है गर्व
छात्राओं ने अपने हाथों से तैयार कर व्यंजनों का लगाया स्टाॅल
भास्करन्यूज | गिरिडीह
मांकष्ट सहकर बच्चे को जन्म देती है, साथ ही उसका पालन पोषण कर योग्य बनाती है। मां बच्चों से यह अपेक्षा करती है, कि वह परिवार और समाज को संबल दे। ये बातें डीईओ निर्मला कुमारी बरेलिया ने मंगलवार को सरस्वती शिशु विद्या मंदिर में आयोजित मातृ सम्मेलन में कही। मातृ शक्ति को जागृत करने के उद्देश्य से विद्यालय में यह सम्मेलन का आयोजन किया गया। इसके पूर्व सम्मेलन का उद्घाटन डीईओ श्रीमती बरेलिया ने दीप प्रज्जवलित कर किया। उन्होंने कहा कि भारतवर्ष में माता पूजनीय है। देशवासियों को अपनी संस्कृति पर तब गर्व होता है, जब देश में मातृत्व शक्ति के सम्मान में इस प्रकार का आयोजन किए जाते हैं। कहा कि मां को वह सारी भूमिकाएं निभानी पड़ती है। जिसकी जरूरत समाज के बदलते माहौल में है। बच्चों को अच्छी शिक्षा के साथ अच्छी वेशभूषा और संस्कार मां ही देती है। बच्चों के लिए मां से अच्छा कोई दूसरा मित्र नहीं है। बच्चे मां से ही वे सारे संस्कार सिख कर अपनी उपयोगिता सिद्ध करते हैं।
छात्राओं के द्वारा लगाया गया स्टाल
मंचासीन अतिथि।
सम्मेलन को संबोधित करते हुए विद्यालय के प्रधानाचार्य मदन मोहन मिश्रा ने कहा कि मां की बातों की अवहेलना करने पर सबसे अधिक माताएं ही मर्माहत होती है। उन्होंने अभिभावकों के बीच मातृ भारती का गठन करने पर बल दिया। वहीं जिप सदस्य प्रमीला मेहरा ने कहा कि माताओं को अपने बच्चों के प्रति सजग रहने की आवश्यकता है। मां से बड़ा गुरु कोई दूसरा नहीं होता। सम्मेलन में स्कूल की छात्राओं ने अल्पाहार के कई स्टाल लगाए। स्टालों में अपने हाथों से तैयार किए गए, विभिन्न प्रकार के व्यंजन का माताओं ने आनंद उठाया। इस दाैरान छात्राओं ने माता बच्चों के बीच कई तरह के कार्यक्रम पेश किए। जिनमें भाव नृत्य, कव्वाली, एकल गीत नाटक शामिल हैं। वहीं सातवीं कक्षा की छात्रा जया मिश्रा ने लिखने की अदभुत कला का प्रदर्शन किया। कार्यक्रम का संचालन बहन शुभांगी और सुजाता ने संयुक्त रूप से किया। कार्यक्रम को सफल बनाने में सरिता कुमारी, पृथा सिन्हा, सविता पांडेय, गीताचरण पहाड़ी, अनिता मिश्रा, सरिता वर्णवाल, ज्योति कुमारी, कल्पना कुमारी, सुजाता प्रसाद, राजेन्द्र वर्णवाल की भूमिका सराहनीय रही।
सम्मेलन में माता किरण मिश्रा ने कहा कि भारत को संस्कारी राष्ट्र निर्माण की दिशा मंे बच्चों को सुयोग्य बनाने मंे माता की भूमिका अहम होती है। कहा कि बालक मां की तत्परता का एक प्रतिबिंब है। अभिभाविका सुमन आर्या ने कहा कि सभ्यता और संस्कृति को जीवित रखने में मां की अहम भूमिका होती है। वहीं अतिथि सह वार्ड पार्षद पूनम वर्णवाल ने कहा कि विद्यालय मंे नैतिकता और चरित्र निर्माण का पाठ पढ़ाया जाता है। जो काफी महत्वपूर्ण है। कहा कि जितने भी संत महापुरुष हुए, उनके पीछे माता का योगदान है। माता शकुंतला ने भरत और जीजाबाई ने शिवाजी जैसे महान युवकों को उत्पन्न किया। उन्होंने बच्चों की उच्च शिक्षा के साथ खान पान के साथ उचित देखभाल, योग व्यायाम, संस्कार आदि का प्रशिक्षण एक मां देना सिख जाए। तो बच्चों की जीवनशैली में बदलाव होना स्वाभाविक है।
hin_Deva hin_Deva bho_Deva hin_Deva awa_Deva hin_Deva hin_Deva hin_Deva